钦定古今图书集成/理学汇编/学行典/第220卷 > 樊佩
## 钦定古今图书集成/理学汇编/学行典/第220卷 > 樊佩

按《零陵县志》：“樊佩，字养和，零庠生。性孝友，兄瑜艰于
嗣，且窘甚，佩侍养不遗馀力。后为馀干簿，见兄弟有
争，辄以己事兄谕之，民感而息争。未几，退归林泉。”

===胡湘===按《零陵县志》：“胡湘，永卫人。性至孝，父病笃，湘吁天求
以身代父以愈。及父母相继卒，湘哀毁逾礼，庐墓侧
六年，风雨不蔽，朝夕负土加封焉。有司旌其门。”